Румен Ченков
Любовта

chitanka.info

Любовта преминава през моите вени

като през кабели многожични.

Събаря всички бентове

между тебе и мене,

разпалва инстинкти първични.

Любовта — тази стара вълшебница,

за която са вдигани тостове,

ни обвързва с нишки копринени.

Аз съм пленник и ти си пленница —

смирени, тръпни, обезсилени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.